Za početak neka učenici prepišu u bilježnicu naslov i pojmove:  
  
*An der Kreuzung  
  
die Kreuzung - raskrižje  
die Inlineskates – role  
das Skateboard – skateboard  
der Kinderroller – dječji romobil  
das Dreirad – tricikl  
die Haltestelle – postaja, stanica  
die Straße – ulica  
der Zebrastreifen – pješački prijelaz, zebra  
die Ampel – semafor  
der Polizist – policajac  
der Helm – kaciga*  
  
Te pojmove potrebno je naučiti.  
  
Potom neka u radnoj bilježnici riješe zadatak 4 na stranici 24. Potrebno je dodati slovo koje nedostaje da bi se dobila riječ. Slova koja su dopisali sada im daju rješenje koje znači „na putu do škole”.  
  
Potom neka pogledaju zadatak 5 na stranici 25 u radnoj bilježnici. On je bio zadan kao domaća zadaća na kraju prošlog sata. Neka učenici imenuju na njemačkom razlike između dvije slike.  
  
Zatim neka pročitaju tekst na 32. stranici u udžbeniku još jednom. Za potrebe provjere razumijevanja, ovdje prilažem prijevod teksta:  
  
*Pola 8 je. Gabi je na putu do škole. Njena škola nije daleko i ona ide pješice. Treba joj samo 15 minuta. Sada stoji na raskrižju. Semafor pokazuje crveno. Na zebri prelazi ulicu.  
Paul također ide u školu. On se vozi biciklom. On ima kacigu na glavi.  
Julia i Markus dolaze autobusom. Treba im samo 10 minuta.  
Melanie je već na postaji i čeka Juliju i Markusa.  
Gospođa Fischer živi daleko. Ona dolazi autom. Njen auto je crven i nov. Ona vozi oprezno.  
Policajac se vozi motorom. On također ima kacigu.  
Pas Vagabund vozi skateboard. Mačka Matze vozi role. Jež Bigel vozi dječji romobil. Miš Gaus se vozi triciklom.*  
  
Sada, ako su zapamtili o čemu se radi u tekstu, potrebno je riješiti 6. zadatak u radnoj bilježnici na stranici 26. Potrebno je ispraviti tekst da se slaže s onim u udžbeniku. Neka prvo podcrtaju pogreške u tekstu, pa onda dopišu ispravne riječi na crte ispod teksta. Po mogućnosti, neka pokušaju prepoznati pogreške u tekstu bez gledanja u udžbenik.  
  
Na kraju, neka odgovore na pitanja u 7. zadatku na 27. stranici u radnoj bilježnici. Za rješavanje ovoga zadatka smiju se služiti tekstom nana prethodnoj stranici ili tekstom na 32. stranici u udžbeniku. Za potrebe provjere razumijevanja, ovdje prilažem prijevod pitanja:  
  
*Kome treba samo 15 minuta do škole?  
Tko se vozi biciklom?  
Tko dolazi autobusom?  
Tko čeka Juliju i Markusa?  
Tko živi daleko?  
Tko se vozi motorom?  
Što nije daleko?  
Što Paul ima na glavi?  
Što je crveno i novo?  
Koliko je sati?  
Kako vozi gospođa Fischer?  
Kakav je auto?*